Pasqua Jove arriba als centres juvenils de Sagunt amb més de 20 activitats
22 de març 2024

![](/media/navhymzn/67tzhr2qqiefmsrmhmmtwq-cartel-pascua-jove-2024-1-c.jpg?width=618.2604272634792&height=850)

La regidoria de Joventut i Infància ha organitzat Pasqua Jove del 2 al 5 d'abril amb una gran oferta de tallers, activitats, jocs i eixides en els centres juvenils, per a donar resposta a les necessitats de la joventut del municipi.

Les activitats de Pasqua Jove, que estan pensades perquè els jóvens desenvolupen i gaudisquen de les seues aficions en el seu temps lliure, es realitzaran en horari de matí i vesprada amb activitats dirigides a persones jóvens nascudes a partir de 2012, ja que estan orientades a jóvens entre 11 i 30 anys.

La regidoria ha programat més de 20 activitats diferents: vespreig jove, que consistix en vesprades plenes de diversió amb jocs de taula i videojocs; eixides, que seran a València, passejos amb bici, i a visitar els murs del municipi amb l'eixida _Més que murs_; tallers de cuina, pintura, ceràmica, automaquillatge i _slackline_; esport, amb tornejos esportius, com el del dimecres 3 d'abril, en què tindrà lloc un gran torneig de futbolí amb més de 6 futbolins; xarrades sobre voluntariat a Europa, seguretat en xarxes i el fòrum jove; _escapes_ _rooms_, que des del departament indiquen que seran d'aventures emocionants i resoldre històries i frases enginyoses durant dos vesprades.

![](/media/we1nvgd0/67tzhr2qqiefmsrmhmmtwq-2-c.jpg?width=715&height=505)

Així mateix, des del departament indiquen que hi haurà tallers i jocs impartits per especialistes en la matèria que d'una manera divertida i en col·laboració amb l'equip de monitores del Casal Jove faran que l'experiència siga inoblidable per a molts d'ells i elles.

La inscripció ja està oberta i finalitza un dia abans de començar les activitats. Es realitza per la plataforma de l'Ajuntament, codi QR o WhatsApp, encara que en algunes activitats només serà necessari presentar-se 10 minuts abans de l'inici de l'activitat. Totes activitats són gratuïtes, accessibles i variades per a donar resposta a tota la població juvenil. Per a més informació seguix en Instagram a @jovesagunt, visita [www.saguntjove.es](http://www.saguntjove.es), o contacta'ns al 96 268 34 39.

![](/media/ujmiemt5/67tzhr2qqiefmsrmhmmtwq-1-c.jpg?width=706&height=748)

*   [](http://www.facebook.com/sharer.php?u=https://aytosagunto.es/va/actualitat/pasqua-jove-arriba-als-centres-juvenils-de-sagunt-amb-mes-de-20-activitats/ "Facebook")
*   [](http://twitter.com/share?url=https://aytosagunto.es/va/actualitat/pasqua-jove-arriba-als-centres-juvenils-de-sagunt-amb-mes-de-20-activitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/pasqua-jove-arriba-als-centres-juvenils-de-sagunt-amb-mes-de-20-activitats/ "Linked In")
*   [](mailto:?body=https://aytosagunto.es/va/actualitat/pasqua-jove-arriba-als-centres-juvenils-de-sagunt-amb-mes-de-20-activitats/)